حیاتیات
حیاتیات انگریزی biology وہ فطری علم ہے جس میں حیات اور زندہ نامیات بشمول ان کے طبیعی خدوخال کیمیائی عوامل سالماتی تعملات فعلیاتی طریقہ کار نشونما اور ارتقا کا مطالعہ کیا جاتا ہے حیاتیات لفظ حیات زندگی اور یات یاء نسبتی بشکل جمع یعنی زندگی سے متعلق چیزیں کا مرکب ہے جسے بائلوجی اور بیالوجی کے نام سے زیادہ جانا جاتا ہے یہ سائنس کی شاخوں میں سے ایک انتہائی اہم شاخ ہے جس میں اس عالم کے تمام تر جانداروں کے بارے میں علم حاصل کیا جاتا ہے اس میں جانداروں کی اشکال حرکات اندرونی و بیرونی اعضات طب علاجات وغیرہ کے بارے میں علم حاصل کیا جاتا ہے سائنس کی پیچیدگی کے باوجود کچھ ایسے یکساں تصورات بھی ہیں جو ان کو ایک شعبے میں میں مربوط کرتے ہیں حیاتیات میں خلیہ زندگی کی اور وراثہ نسب کی بنیادی اکائی ہے حیاتیات کی حرحرکیاتی تشریح اس طرح کی جا سکتی ہے کہ ارتقا اس انجن کی ماند ہے جو جانداروں کے انواع کی تخلیق اور معدومیت کو دھکیل کر آگے بڑھتا ہے زندہ نامیات وہ کھلے نظام ہیں جو اپنے توانائی کے انتقال اور مقامی انٹروپی کی کمی کی وجہ سے بقا رکھتے ہیں اور ایک مستحکم حیات بخش حالت یا خودکار حیاتیاتی نظام قائم کرتے ہیں حیاتیات کی ذیلی شعبے تحقیقی طریقے اور نظام کی قسم کے مطابق اخذ کیے جاتے ہیں نظریاتی حیاتیات میں ریاضیاتی طریقہ کار استعمال کر کے مقداری نمونہ جات تجویز کیے جاتے ہیں جبکہ تجرباتی حیاتیات میں عملی تجربات کر کے تجویز کردہ حیاتیاتی نظریات کی تصدیق کی جاتی ہے اس میں حیات کی اس طریقہ کار کو سمجھا جاتا ہے کہ کس طرح  ارب سال پہلے زندگی غیر جاندار مادے سے نمودار ہوئی اور ترقی کر کے ایک پیچیدہ حیاتیاتی نظام میں تبدیل ہو ئی